《次韵张宏道劝释奠致斋》
宋代·葛胜仲

斋居屏尘务，况复儒宫清。木落必粪本，祭菜敢不诚。

瑚簋见三代，错落罗两楹。骨冷破梦境，虚窗坐黎明。

祠官趣盥颒，珊然环佩声。巍巍素王像，视若四海营。

当时杏坛士，与享彯华缨。乐教属昭代，弟子陈歌笙。

端如从陈蔡，琴舞纷纵横。元功流万祀，德大遍诸生。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。